**Document – Consultare – München, 29 octombrie 2015**

 „Consiliul Mondial al Bisericilor, Biserica Evanghelică din Bavaria şi Biserica Evanghelică în Germania au găzduit împreună o Consultare a liderilor Bisericilor, referitoare la criza refugiaţilor din Europa. Liderii religioşi s-au întâlnit la München pe data de 29 octombrie 2015. S-au întâlnit 35 de participanţi ai Bisericilor şi altor organizaţii ecumenice din Orientul Mijlociu, Europa şi Africa. La începutul dezbaterii, Rev. Dr. Olav Lzske Tveit, Secretarul General al Consiliului Mondial al Bisericilor şi Episcopul luteran al Bavariei, Dr. Heinrich Beford-Strohm, au adresat celor prezenţi cuvinte de salut şi au prezentat pe scurt situaţia ţărilor din regiune.

Această conferinţă a oferit oportunitatea de a se schimba informaţii, de la faţa locului, din ţările de origine ale refugiaţilor, din ţările de tranzit şi din ţările care-i găzduiesc pe aceştia Discuţiile s-au axat pe situaţia tragică din Orientul Mijlociu şi a refugiaţilor din Orientul Mijlociu si Africa.

Participanţii erau ferm convinşi în discuţiile lor, de prezenţa de 2000 de ani a creştinismului în Orientul Mijlociu, de unde Bisericile lor din Europa îşi trag originile. Suntem chemaţi să fim un popor al credinţei şi al speranţei, cu rădăcini în fiecare loc; cunoştem sufletele şi dorinţele poporului nostru, dar şi resursele şi bogăţiile spirituale care sunt la îndemâna fiecăruia dintre noi.

În acest context s-au exprimat următoarele afirmaţii:

1. Ca şi creştini, noi împărtăşim credinţa că vedem în celălat chipul lui Hristos Însuşi (Mt. 25) şi că toate fiinţele umane sunt create după chipul lui Dumnezeu (Fac. 1, 26-27). Baza teologică a ceea ce afirmăm este: faptul că în chipul celuilalt îl vedem pe Hristos Însuşi.
2. Experienţa migraţiei şi traversarea graniţelor este cunoscută Bisericii lui Hristos. Sfânta Familie însăşi a fost refugiată; Adevărata Întrupare a Domnului nostru reprezintă depăşirea graniţelor dintre uman şi divin.
3. Astăzi este evidentă necesitatea unei renaţionalizări a politicii. Fie la nivel local, fie universal, unde se constată o tendinţă de izolare în viaţa Bisericilor, noi afirmăm angajamentul de a susţine un orizont universal şi ecumenic.
4. Mulţi oameni din Europa sunt dispuşi să ofere asistenţă şi ajutor tuturor refugiaţior. În acelaşi timp există însă şi o doză mare de frică şi anxietate. Dincolo de aceasta (în plus), observăm tendinţe polarizante care cauzează instabilitate. Pentru a schimba această imagine, Biserica promovează colaborarea, cooperarea şi solidaritatea.
5. Nevoia sustenabilităţii şi suportului sistematic a reieşit din mai multe luări de poziţie. Criza refugiaţilor nu este numai o problemă pe termen scurt. Biserica prezintă întotdeauna o perspectivă pe termen lung; ea este pregătită să conducă poporul înspre viitor. O nouă paradigmă este în proces de formare în Europa şi anume: trăind în slăbiciune ca şi creştini, înţelegem că slăbiciunea noastră este puterea noastră.
6. Guvernele au recunoscut că Bisericile pot oferi viziuni noi şi complementare şi unele chiar se întorc spre Biserici pentru a solicita idei, viziuni şi un parteneriat. Organizaţia ONU este dispusă la un dialog deschis cu Consiliul Mondial al Bisericilor. Noi salutăm dezvoltarea unei asemenea cooperări.
7. Mesajul puternic auzit în luările de poziţie, a fost un apel la stoparea războiului, persecuţiei şi nedreptăţii. Acestea sunt cele mai importante cauze care determină populaţia să părăsească ţările lor de origine.
8. Noi rezistăm tendinţei de a vedea criza refugiaţilor numai din perspectiva numerelor şi statisticilor. Aceasta violare a valorilor creştinismului este percepută de către fiecare fiinţă. Aceştia sunt oameni cu vieţi, familii, case şi tinereţe.
9. Noi salutăm prezenţa refugiaţilor în Europa ca un cadou al lui Dumnezeu pentru continentul nostru. În acelaşi timp recunoaştem efectele devastatoare în țările lor de origine şi lupta multor tineri educaţi şi competenţi.

Ca urmare a acestor afirmaţii facem următoarele recomandări:

1. Ca lideri ai Bisericilor sugerăm guvernelor şi partidelor politice să se abţină de la orice exploatare a acestei crize umane pentru beneficii şi ambiţii politice. Cerem liderilor politici să nu manifeste nicio urmă de teamă în politica lor.
2. Noi recunoaştem că nu sunt soluţii rapide şi cerem liderilor politici să manifeste persistenţă şi consecvenţă în eforturile lor; ca Biserica dorim să însoţim guvernele noastre în găsirea unor soluţii durabile.
3. De asemenea, am aflat motivul temerilor creştinilor şi a celorlalţi în societate, şi anume, temerile pierderilor materiale şi a siguranţei locului de muncă, competiţia cu alţii şi pierderea identităţii. Noi îi îndemnăm pe creştini să nu lase frica să-i determine să-i respingă pe refugiaţi. Suntem conştienţi că integrarea noilor veniţi este o muncă grea. Totuşi, creştinii sunt optimişti şi văd venirea refugiaţilor ca o posibilă binecuvântare, ce aduce o viaţă nouă şi energie în comunităţile noastre.
4. Noi facem un apel către toate guvernele din Europa să susţină restabilirea rădăcinilor noastre, o responsabilitate comună necesară convieţuirii ca şi comunitate în acest continent. Această abordare în spiritul solidarităţii, cooperării şi comuniunii, nu numai pentru situaţii de urgenţă, dar şi referitoare la provocările de integrare în societate, educaţie şi politică.
5. Ca şi Biserici, este pentru noi o oportunitate de a împărtăşi pe scară largă experienţa şi competenţa în oferirea suportului spiritual şi pastoral, a cooperării ecumenice şi interconfesionale şi în construirea legăturilor între diverse comunităţi.
6. Îndemnăm liderii politici să menţină un echilibru în abordarea cauzelor profunde, să susţină taberele de refugiaţi în țările vecine şi primirea acestora în ţările noastre. Cerem ca acestea să fie abordate într-un mod complementar (suplimentar). Pentru noi, ca lideri ai Bisericilor, toţi sunt importanţi.
7. Ca lideri ai Bisericilor, recomandăm tuturor oamenilor de bună credinţă să comunice adevărul şi să evite denaturarea şi exagerarea acestuia.
8. Recomandăm susţinerea trecerii în siguranţă, asistenţa acestor regiuni care primesc majoritatea refugiaţilor, ca de exemplu, Insulele greceşti, Italia şi alte ţări de tranzit.

Noi ne angajăm să continuăm dialogul nostru ecumenic, în criza refugiaţilor în Europa. Găsim acest dialog liber între liderii Bisericilor din Europa, în cooperare cu Consiliul Mondial al Bisericilor, cu Conferința Bisericilor Europene, cu CCME şi cu alţi parteneri ecumenici, ca fiind o valoare oportună.

 **Domnul nostru Iisus Hristos, Dumnezeul vieţii, speranţei şi al compasiunii, să continue să ne dăruiască Duhul Său şi să primim toţi harul Său.**